DISKOACHET zo bet meur a hini e Kreiz-Breizh. Er Zent da skouer, e penn kentañ an ugentvet kantvet, oa bet kavet pezhioù aour barzh ur pod pri e moger ar presbital kozh gant un den, Daviou e anv, pa oa o labourat war an doenn. Roet noa ne dar vugale a oa o choari war ar blasenn ! BIZOU AOUR oa bet kavet gant ur peizant dindan ur maen bras ba Roudoualeg e 1878 : peder  TRO-VRECH, bizeier, klochig-skouarnoù bet kizelet tro 1000 bloaz a-raok Jezus-Krist (JK). Prenet int bet gant Person Roudoualeg, ha goude gant ur beleg deus Gwened, ha roet da virdi St Germain an Laye benn ar fin. Eno maint bremañ choazh. Sur a-walch peus klevet kaoz deus an teñzor dizouaret ba Laniskad, tal-kichen chanter an RN164, e penn kentañ 2008 : 545 pezh moneiz kozh bet skoet (frappée) tro ar bloavezh 75 a-raok JK. Gant ar pezhioù-se vez desket kalz traoù diwar-benn an Osismed, ar bobl a oa  o chom e Breizh-Izel dar mare-se.